[image: מינהל-איכות-ושירות]
ה' בשבט, התשע"ח
‏21/01/2018
[bookmark: num]סימוכין:09144818 
מס' פניה:610771 
ענת אילוז
תאריך פתיחה:  
(בתשובתך ציין מספר פניה)
[bookmark: _GoBack]

שלום רב,


הנדון: בקשת מידע במסגרת חוק חופש המידע – מידע אודות תינוקות שנפטרו/הוחמר מצבם כתוצאה מרשלנות רפואית משנת 2015


ערכתי בירור לגבי פנייתך עם שתי היחידות הרלוונטיות – היחידה המשמעתית ונציבות קבילות הציבור למקצועות הרפואיים. 
לגבי היחידה המשמעתית – מענה לפנייתך מחייב בחינה של תיק-תיק באופן פרטני מכיוון שאין מערכת ניהול תיקים כלשהיא שמאפשרת מענה לבקשתך. יחד עם זאת, אבקש להפנותך לאתר האינטרנט של המשרד בעמוד בו מפורסמות כל ההרשעות, הכוללות בהחלטה גם את נסיבות האירועים, כך שתוכלי לבחון את המידע המפורסם שם ולאתר בו מה שדרוש לך – לחצי כאן.  

לגבי תלונות על רשלנות רפואית – ליחידה זו קיימת מערכת פניות אך שאין בה אפשרות למיפוי לפי החתך שביקשת. מתחילת שנת 2015 ועד היום יש כ- 1,660 פניות (בכל הנושאים) במערכת הנציבות קבילות הציבור למקצועות הרפואיים (מתוכם למעלה מ-1,300 הם משנת 2017), אותם יהיה צריך לבדוק באופן פרטני כדי להבין האם המטופל היה תינוק. יחד עם זאת, מקרים שפורסמו על ידי המשרד (וביניהם גם אירועים הנוגעים לתינוקות) תוכלי למצוא בדוח סיכומי 100 ועדות בדיקה (הפקת לקחים מאירועים חריגים) של המשרד - לחצי כאן.
בנסיבות כמפורט, מדובר בפניה שמחייבת הקצאת משאבים בלתי סבירה ולכן בהתאם לסעיף 8(1) לחוק חופש המידע לא נוכל להיענות לה מעבר לאמור לעיל. 

בכבוד רב,

ענת אילוז, עו"ד
הממונה על העמדת מידע לציבור

